stanford-oval/wikipedia huggingface dataset:
Pyhän Kolminaisuuden kirkko (Helsinki)

| Pyhän Kolminaisuuden kirkko Heliga Treenighetskyrkan |
| --- | --- |

Sijainti:  Unioninkatu 31, Kruununhaka, 00170 Helsinki
Koordinaatit:  60°10′16.1″N, 24°57′04″E
Seurakunta:  Helsingin ortodoksinen seurakunta
Rakentamisvuosi:  1826
Suunnittelija:  Carl Ludvig Engel
Tyylisuunta:  empiretyyli
Lisää rakennusartikkeleitaArkkitehtuurin teemasivulla
Pyhän Kolminaisuuden kirkko (ruots. Heliga Treenighetskyrkan) on Helsingin Kruununhaassa Unioninkatu 31:ssä sijaitseva Carl Ludvig Engelin suunnittelema ja Jegor Uschakoffin rakennuttama vuonna 1826 valmistunut ja vuonna 1827 vihitty ortodoksinen kirkko, joka kuuluu Helsingin ortodoksiselle seurakunnalle. Kirkko on empiretyylinen.  Kirkko on Helsingin vanhin säännöllisessä jumalanpalveluskäytössä oleva kirkko: nykyisin siellä toimitetaan pääasiassa kirkkoslaavinkielisiä jumalanpalveluksia, suomenkielisiä satunnaisesti. Tämä palvelee erityisesti Helsingin ortodoksien suurta venäjänkielistä vähemmistöä siksi että Helsingin muissa ortodoksikirkoissa, mm. Uspenskin katedraalissa, on taas enimmäkseen suomenkielisiä jumalanpalveluksia.
Kirkon piti alun perin odottaa kunnes suuri luterilainen tuomiokirkko olisi valmistunut, koska molempia kirkkohankkeita rahoitettiin suolatullin tuotolla.
Kun tuomiokirkon rakennushanke venähti eri syistä, yksityiset helsinkiläiset ortodoksit ilmoittivat sijoittavansa oman kirkkonsa rakentamiseen tarvittavat rahat. Tämä vauhditti päätöksentekoa ja rakentamista olennaisesti, ja näin ortodoksinen kirkko valmistui jopa kolmekymmentä vuotta alkuperäistä suunnitelmaa aiemmin. Itse asiassa tuomiokirkon rakentaminen alkoi vasta kolme vuotta Pyhän Kolminaisuuden kirkon valmistumisen jälkeen ja kesti lopulta vuoteen 1852.
Kirkon kellotornin yläosa oli alun perin puinen, mutta jo kaksikymmentä vuotta rakentamisen jälkeen se uusittiin nykyiseksi kiviseksi, kun kirkkoon saatiin uusia painavia kelloja ja puurakenne ei niitä enää olisi kestänyt.
Useimmissa Pyhän Kolminaisuuden kirkon ikoneissa on metallisuojus eli riisa; ne ovat etupäässä varakkaiden kauppiaiden ja yhden kauppiaanlesken, Serafina Baturinin, lahjoittamia. Muutamat ikoneista on tuotu lakkautetuista kirkoista. Ainakin yksi kookas Tihvinän Jumalanäidin ikoni on peräisin romutettavaksi määrätystä sotalaivasta.
Ikonostaasin runkoa tukevat uusklassisuudelle ominaiset joonialaiset pylväät. Kirkossa on useimmista muista aikakauden kirkoista poiketen tasakatto ja kaksi samanlaista kattokruunua.
Alun perin kirkko oli uunilämmityksinen; ensimmäinen keskuslämmitys saatiin jo 1800-luvulla ja sitä uusittiin moneen kertaan. Lopulta täyskorjauksessa 1960-luvulla kirkko ja sen piharakennukset liitettiin kaukolämpöön.
Kirkon vahtimestari asui hyvin kauan kiinteistöön kuuluvassa piharakennuksessa, mutta 1990-luvulla kun rakennus kaipasi peruskorjausta vahtimestarille hankittiin asunto toisaalta ja entinen virkatalo muutettiin kokoustilaksi.  Toisessa piharakennuksessa on huoltotiloja.
Kirkon vihki Tallinnan piispa Nikanor Helsingin seurakunnan ja sotilaspapiston avustamana; hän olikin kautta aikojen ensimmäinen Suomessa nähty ortodoksinen piispa.
Aiheesta muualla

Wikimedia Commonsissa on kuvia tai muita tiedostoja aiheesta .
Pyhän Kolminaisuuden kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Pyhän Kolminaisuuden kirkko (Arkistoitu – Internet Archive) (Helsingin ortodoksinen seurakunta)
Raahaa ja pudota

Raahaa ja pudota tai vedä ja pudota (engl. drag and drop) on graafisen käyttöliittymän toiminto, jossa osoitinlaitteen avulla käyttäjä valitsee virtuaalisen olion ja siirtää sen toiseen paikkaan tai toiseen virtuaaliseen olioon. Menetelmällä voi yleisesti tehdä useita toimintoja tai tehdä liitoksen eri abstraktien olioiden välillä.
Toimintokohdat:
Vie osoitin olion kohdalle
Paina ja pidä valintanäppäintä pohjassa olioon "tarttumiseksi"
"Raahaa" olio haluttuun kohtaan siirtämällä osoitin uuteen paikkaan
"Pudota" olio kohtaan päästämällä valintanäppäimestä
Valintanäppäin on usein hiiren vasen näppäin, mutta voi olla myös sen oikea "vasenkätisessä" konfiguraatiossa, tai muun osoitinlaitteen näppäin kuten piirtopöydän kynän painaminen tai kosketusnäytön painaminen. Oliota voi esittää kuvake tai se voi olla käyttäjän valitsema osuus tekstistä, joka siirretään toiseen kohtaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:drag and drop
Pohjantähti (sarjakuvahahmo)

| Pohjantähti |
| --- | --- |
 Pohjantähti, Alfa-lentueen supernopea jäsen
Luoja(t):  Chris Claremont & John Byrne
Kustantamo:  Marvel
Ensiesiintyminen:  Uncanny X-Men #120 (1979)
Henkilötiedot
Oikea nimi:  Jean-Paul Beaubier
Status:  Aktiivinen
Ryhmäsidokset:  Alfa-lentue, Salaiset Puolustajat, Ryhmä-X
Voimat:  Yli-inhimillinen kestävyys, supernopeus, lentokyky ja kyky manipuloida valoa
Suhteet
Sukulaiset:  Jeanne-Marie (Aurora, kaksoissisar), Jean-Baptiste Beaubier (isä, kuollut), nimeämätön äiti (kuollut), Louis Martin (ottoisä, kuollut), nimeämätön ottoäiti (kuollut), Joanne Beaubier (ottotytär, kuollut)
Pohjantähti, oikealta nimeltään Jean-Paul Beaubier on Marvel-kustantamon luoma kanadalainen supersankari, joka tunnetaan parhaiten yhtenä ensimmäisistä avoimesti homoseksuaaleista supersankareista. Pohjantähden ensiesiintyminen tapahtui Uncanny X-Men-lehden numerossa 120 (1979). Hahmon loivat Chris Claremont ja John Byrne.
Pohjantähti omaa kyvyn säädellä molekyylejään tavalla, joka suo hänelle supernopeuden ja lentokyvyn. Yhdessä siskonsa Auroran kanssa Pohjantähti oli Alfa-lentueen perustajajäseniä. Myöhemmin Pohjantähti tuli tunnetuksi Ryhmä-X:n jäsenenä.
Historia > Nuoruus

Jean-Paul Beaubier syntyi kanadalaiseen perheeseen, mutta hänen vanhempansa kuolivat auto-onnettomuudessa Jean-Paulin ollessa lapsi. viranomaiset erottivat Jean-Paulin ja hänen kaksoissisarensa Jeanne-Marien onnettomuuden jälkeen toisistaan. Jean-Paul adoptoitiin, mutta hän oli vihainen ja kapinallinen nuori.
Ikäännyttyään Jean-Paul liittyi Front de libération du Québec-nimiseen terroristiorganisaatioon, joka taisteli vapauttaakseen Québecin Kanadasta. Jean-Paul ei kuitenkaan hyväksynyt ryhmän metodeja ja erosi pian joukosta.
Ennen ryhtymistään kokopäivätoimiseksi supersankariksi Jean-Paul toimi pitkään ammattilaislaskettelijana, mutta kun julkisuuteen tuli tieto hänen mutanttigeenistään, Jean-Paulin lupaava ura päättyi.
Lopulta Jean-Paul liittyi Alfa-lentueeseen, Kanadan hallituksen rahoittamaan supersankariryhmään, jossa hän tapasi jälleen sisarensa Jeanne-Marien.
Historia > Alfa-lentue

Jean-Paul otti itselleen koodinimen Pohjantähti ja toimi pitkään Alfa-lentueessa. Hänet tunnettiin äkkipikaisena ja kuumapäisenä tiimitoverina, joka usein otti yhteen ryhmän muiden jäsenten kanssa – varsinkin Jeanne-Marien ihastuksen Sasquatchin kanssa. Myöhemmin Pohjantähti adoptoi orpolapsen nimeltään Joanne, jolla oli diagnosoitu HIV. Joannen kuoleman jälkeen Pohjantähti paljasti median kautta koko maailmalle olevansa homoseksuaali.
Historia > Ryhmä-X

Alfa-lentueen hajoamisen jälkeen Pohjantähti kirjoitti muistelmansa Syntynyt Normaalina, jossa hän pohti kokemuksiaan mutanttina ja homoseksuaalina. Myöhemmin Jean Grey värväsi hänet Ryhmä-X:ään osana iskua, jonka tarkoitus oli vapauttaa Charles Xavier Magneton vankeudesta.
Xavierin pyynnöstä johtuen Pohjantähti päätti jäädä Ryhmä-X:ään kokopäivätoimisesti. Hän kehitti läheisen suhteen koulun oppilaan Anolen kanssa.
Seksuaalisuus

Internetsivullaan  sarjakuvakäsikirjoittaja ja -piirtäjä John Byrne totesi, että uudistaessaan Alfa-lentuetta vuonna 1983, hän huomasi hahmojen olevan värittömiä. Yksi ensimmäisistä ajatuksista mitä Byrnelle tuli, oli tehdä yhdestä hahmosta homoseksuaali. Byrne oli juuri lukenut Scientific American-tiedelehdestä artikkelin, jonka mukaan geneettiset syyt, eivät olosuhteet loivat homoseksuaalista käyttäytymistä. Hän päätti ajan olevan kypsän homoseksuaalille supersankarille ja kohdisti suunnitelmansa juuri Pohjantähteen.
Marvel-kustantamon päätoimittaja Jim Shooter oli kuitenkin päättänyt, ettei Marvel-universumissa olisi homoseksuaaleja supersankareita. Byrnen olikin rakennettava sarjakuviinsa hienovaraisia vihjeitä, muttei hän koskaan suoranaisesti kyennyt tuomaan asiaa ilmi.
Byrnen lopettaessa Alfa-lentueen tekemisen hänen jatkajakseen tuli taiteilija Bill Mantlo. Mantlon suunnitelmiin kuului tartuttaa Pohjantähteen omituinen sairaus, joka sarjan edetessä paljastuisi AIDSiksi. Jälleen kerran Marvelin päätoimittajat tyrmäsivät idean. AIDSin sijaan paljastettiin, että Pohjantähti oli maaginen olento, jonka liiallinen ero kotimaastaan heikensi häntä. Myöhemmät kirjoittajat kumosivat tämän tarinalinjan.
Jim Shooterin lähdettyä Marvelilta paljastettiin amerikkalaisessa Alpha Flight -lehden numerossa 106 (1992), että Pohjantähti todella oli homoseksuaali ja hahmo astui ulos kaapista. Tapahtuma herätti jonkin verran huomiota valtavirran mediassa ja kyseinen lehti myytiin ennätysvauhtia loppuun. Tapahtuma oli kuitenkin ristiriitainen ja tuloksena asiasta vaiettiin sarjan aikana pitkään.
Vasta vuonna 2001 yhteiskunnan suhtautuminen homoseksuaalisuuteen oli muuttunut tarpeeksi, jotta Pohjantähden seksuaalinen suuntautuminen saattoi esittää suurempaa osaa tarinajatkumoissa. Liittyessään uudelleen Ryhmä-X:ään Pohjantähti tapasi Omertan, joka oli alussa äärimmäisen homofobinen. Sarjan kuluessa miehet kuitenkin sopivat välinsä ja ystävystyivät. Myöhemmin Pohjantähti tapasi samanlaisen fobian Juggernautista kanssa. Näinä päivinä supersankarit ovat kuitenkin ystävystyneet. Pohjantähti kehitti myös ihastuksen ryhmätoveriinsa Jäämieheen – tosin ihastus oli yksipuolista.
Voimat ja varusteet

Pohjantähti omaa mutanttiperimänsä kautta lukuisia yli-inhimillisiä voimia. Hän kykenee hallitsemaan valoa luomalla sitä ruumiistaan voimalla, joka vastaa puolta miljoonaa kynttilää. Alun perin Pohjantähti kykeni tuottamaan valoa vain koskettamalla fyysisesti sisartaan Auroraa, jolloin valonvälähdys syntyi. Nyttemmin mutaatioiden kautta Pohjantähti kykenee tuottamaan ja hallitsemaan valoa itse muillakin tavoilla. Hän kykenee esimerkiksi ampumaan käsistään voimakkaita energiaiskuja.
Pohjantähti omaa ikäisensä aktiivisesti harjoittelevan miehen fyysiset voimat.
Pohjantähti kuvattuna Marvelin amerikkalaiseen Marvel Universe Swimsuit Edition 1995. Kuvitus: P. Craig Russell.
Pyhä Florianus

Francesco del Cossan Pyhää Florianusta esittävä maalaus vuodelta 1473.
Pyhä Florianus (kuoli n. 304 jaa.) on kristillinen pyhimys, joka on palomiesten, nuohoojien ja saippuantekijöiden sekä Linzin ja Krakovan kaupunkien suojelija. Hänen muistopäivänsä on 4. toukokuuta.
Elämä

Florianus syntyi noin vuonna 250 jaa. roomalaisessa Aelium Cetiumin kaupungissa (nykyinen Sankt Pölten Itävallassa). Hän liittyi Rooman armeijaan ja yleni Noricumin provinssin armeijan komentajaksi. Sotilastehtävien ohella Florianuksen vastuulla oli palotorjuntajoukkojen organisoiminen.
Diocletianuksen vainojen aikaan Roomassa selvisi, ettei Florianus ollut ryhtynyt kristittyjen vastaisiin toimenpiteisiin alueellaan. Aquilianus lähetettiin tutkimaan asiaa. Tämä määräsi Florianuksen uhraamaan perinteiden mukaisesti roomalaisille jumalille, mutta komentaja kieltäytyi. Tämän seurauksena Florianus tuomittiin poltettavaksi roviolla. Legendan mukaan hän kuitenkin lausui roviolla seistessään, että jos nämä sytyttäisivät tulen, kipuaisi hänen sielunsa liekkien mukana taivaaseen. Niinpä Florianus polttamisen sijaan hukutettiin myllynkivi kaulassaan Enns-jokeen.
Myöhemmin kristityt pelastivat Florianuksen ruumiin ja hautasivat sen augustinolaiseen luostariin Lorchin lähellä. Valeria-nimisen naisen saamassa näyssä Florianus kuitenkin vaati soveliaampaa hautapaikkaa itselleen.
Kunnioitus

Pyhää Florianusta kunnioitetaan laajalti Keski-Euroopassa. Sankt Florianin kaupunki Itävallassa on nimetty hänen mukaansa. Florianus valittiin Puolan suojeluspyhimykseksi vuonna 1184, kun paavi Lucius III suostui kuningas Kasimir II:n pyyntöön lähettää tälle Florianuksen pyhäinjäännöksiä. Tästä syystä Krakovassa säilytetään joitakin pyhimyksen reliikkejä.
Kuvanveistäjä Josef Josephun Pyhää Florianusta esittävä patsas paljastettiin Wienissä vuonna 1935. Se seisoi kaupungin pääpaloasemalla, mistä se siirrettiin toisen maailmansodan pommitusten jälkeen 1945 palokuntamuseoon.
Florianuksesta juontuvat etunimet ovat edelleen yleisiä katolisella saksalaisalueella Böömissä ja Itävallassa.
Galleria

Pyhä Florianus Pyhän Andreaan kirkossa Sloveniassa.
Pyhän Florianuksen patsas Krakovan Pyhän Florianuksen portissa.
Pyhän Florianuksen patsas tienristeyksessä Puolan Komarówka Podlaskassa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Saint Florian
Käännös suomeksi
Raahe-Pattijoen lentokenttä

Raahe-Pattijoen lentokenttä (ICAO: EFRH) on Raahessa sijaitseva lentopaikka.
Raahe-Pattijoen lentokentän asvaltti- ja sorapäällysteisen kiitotien pituus on 1 000 metriä ja leveys 18 metriä. Kentällä on lentokonehalli, kerhorakennus saunoineen ja toimistoineen sekä huolto- ja majoitusparakit. Polttoainepiste on ilmailukerhon oma.
Kenttää ylläpitää Raahen Ilmailijat ry. Kerho harrastaa kentällä purjekone-, ultrakevyt- ja moottorilentotoimintaa sekä antaa näihin koulutusta. Myös yksityiset lentävät kentällä purjekone- ja ultrakevytkalustolla. Lisäksi kentällä on lennokkitoimintaa.
Raahe (täsmennyssivu)

Raahe voi tarkoittaa seuraavia:
Raahe, kaupunki Suomessa
Raahe, Raahessa vuosina 1907–1918 ilmestynyt sanomalehti
Raahen majakka, majakka Perämerellä Raahen edustalla
Raahe Osakeyhtiö, sahateollisuusyhtiö.
1786 Raahe, asteroidi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raahe”, voi hakea sivunnimihaulla, laajalla sivunnimihaulla tai tekstihaulla.
Preemptive Strike

| Pre-Emptive Strike DJ Shadow |
| --- | --- | --- |

Kokoelmalevyn tiedot
 Äänitetty : 1998
 Julkaistu: 13. tammikuuta 1998
 Formaatti: LP, CD, digitaalinen
 Tuottaja(t): Dj Shadow
 Tyylilaji: triphop, instrumentaalinen hiphop
 Kesto: 61.11
 Levy-yhtiö: Mo Wax’
DJ Shadowin muut julkaisut
| Endtroducing..... 1996 | Pre-Emptive Strike 1998 | The Private Press 2002 |
Preemptive Strike on DJ Shadow’n kokoelma-albumi, joka julkaistiin 13. tammikuuta 1998 levymerkillä Mo’ Wax Recordings. Albumi koostuu DJ Shadowin singleistä, jotka on julkaistu Mo’ Waxin kautta vuosina 1991–1997.
Kappaleet

Strike 1 – 0.26
In/Flux – 12.12
Hindsight – 6.52
Strike 2 – 0.15
What Does Your Soul Look Like (Part 2) – 13.51
What Does Your Soul Look Like (Part 3) – 5.12
What Does Your Soul Look Like (Part 4) – 7.12
What Does Your Soul Look Like (Part 1) – 6.21
Strike 3 (And I'm Out) – 0.26
High Noon – 3.57
Organ Donor (Extended Overhaul) – 4.26
Arvostelut

AllMusic:
Aiheesta muualla

Discogs: Preemptive Strike (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Périgordin kulttuuri

Périgordin kulttuuri on ranskalainen määritelmä kivikauden myöhäisvaiheen kulttuuritraditiosta. Sen varhaisempi vaihe oli Chatelperronin kulttuuri ja myöhempi vaihe Gravetten kulttuuri. Perigordin kulttuurin määritelmään kuuluu tekniikka, jota käytettiin piikiven työstämiseen. Perigordin kulttuuriin määritellään kuuluvaksi joitakin alueita Ranskasta, ja se on eräänlainen versio Aurignacin kulttuurista. Perigordin menetelmällä tehtiin työkaluja, muun muassa veitsiä, kaapimia ja kaivertimia.
Pétaka

| Pétaka |
| --- | --- |
 Pétaka
 Koordinaatit: 15°1′30″N, 2°50′56″W 
Valtio:  Mali
Alue:  Moptin alue
Piiri:  Douentzan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  234 km²
Väkiluku (2009):  6 000
Infobox OKVirheellinen NIMI-arvo: 
Pétaka on maalaiskunta ja sen keskuskylä Moptin alueen Douentzan piirissä Malissa. Se sijaitsee kymmenen kilometriä Douentzasta koilliseen. Kunnassa on 6 000 asukasta (vuonna 2009).
Pétakan kunnan pinta-ala on 234 neliökilometriä. Se rajoittuu pohjoisessa Douentzan piirin Gandamian, idässä Dallahin, etelässä Kérénan sekä lännessä Douentzan ja Débérén kuntiin. Seutu kuuluu Sahelin vyöhykkeeseen. Pohjoisessa kohoavat Dyoundévuoret. Kunnan alueella on muutamia pysyviä ja ajoittain kuivuvia järviä.
Kuntaan kuuluu viisi kylää. Asukkaat ovat etupäässä dogoneja. Heidän lisäkseen kunnassa asuu songhaita. Vallitseva uskonto on islam.
Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä, lehmänpapu ja maapapu. Pétakassa pidetään viikoittaiset markkinat.
Pétakan kautta kulkee Moptin ja Gaon välinen maantie RN16. Palveluihin kuuluu kolme koulua sekä koulutus- ja kehittämiskeskus (CED). Terveyspalvelut sijaitsevat Douentzassa.
Psi (mittayksikkö)

psi (engl. pounds per square inch, ’naulaa neliötuumaa kohti’, tunnuksena myös lbf/in²) on angloamerikkalaisissa maissa käytetty paineen yksikkö. Yksikkö psi on yhä käytössä muun muassa Yhdysvalloissa.
1 psi on 6,894 76 kPa eli 0,068 947 6 bar
Pubivisa

Pubivisailun SM-kisat Viking XPRS -aluksella 2015.
Pubivisa on pubissa tai baarissa pidettävä tietokilpailu. Kysymykset vaihtelevat aina yleistiedosta kulttuuriin. Pubivisoissa kilpaillaan yleisesti joukkueittain mutta myös henkilökohtaiset kilpailut ovat mahdollisia. Pubivisat ovat lähtöisin Englannista. Suomessa pubivisat yleistyivät ensimmäisenä Tampereella, jossa edelleenkin järjestetään lähes päivittäin useita visailuja.
Pubivisat Suomessa

Pubivisoja järjestetään useissa Suomen kaupungeissa. Määrällisesti pubivisoja löytynee eniten Helsingistä, Tampereelta ja Oulusta. Järjestävänä tahona on useimmiten yksittäinen pubi, mutta myös kaupungissa toimiva tietokilpailuyhdistys voi toimia joitakin visoja koordinoivana organisaationa, kuten esimerkiksi Turussa Turun Tietokilpailuyhdistys pubien välisen Faktasiks-sarjan merkeissä. Useimmat pubivisat kilpaillaan yleistietovisoina mutta jotkut pubit järjestävät myös yksittäisten erikoisalojen kuten kulttuurin, musiikin, elokuvan, urheilun tai yksittäisen urheilulajin visoja. Suomen suurin pubivisajärjestäjä on Baaripähkinä, joka järjestää visoja lähes 100 ravintolassa ympäri Suomea.
Pubivisan kulku

Jokaiselle osallistuvalle joukkueelle jaetaan kirjoituspaperia ja tarvittaessa ainakin yksi kynä. Visailun vetäjä kertoo aluksi visan säännöt ja aihealueet.
Pubivisan kulku > Kysymykset

Visailun vetäjä esittää kysymykset useimmiten suullisesti yksi kerrallaan. Kysymykset jaetaan yleensä esimerkiksi viiden tai kymmenen kysymyksen sarjoihin, joiden välillä pidettävällä tauolla vetäjä tarkistaa vastaukset ja laskee pistetilanteen. Koko visailun kysymysmäärä on yleensä 15:n ja 30:n välillä. Kysymyksen esittämisessä voidaan käyttää apuna musiikkinäytteitä tai kuvia tai vaikkapa videonäytteitä, joita on käytetty muun muassa Turussa käydyissä elokuva-alan erikoisvisoissa.
Monissa visailupaikoissa visan vetäjällä on käytössään mikrofoni kuuluvuuden parantamiseksi ja oman äänensä säästämiseksi. Kysymykset toistetaan pyydettäessä. Silloin tällöin yleisö pyytää kysymyksiin tarkennuksia ja vetäjä harkintansa mukaan kertoo tällaiset lisävinkit kaikille joukkueille.
Pubivisan kulku > Pistelasku

Tavallisin tapa laskea pisteitä on antaa yksi piste yhden kysymyksen oikeasta vastauksesta. Monissa visoissa jaetaan osittain oikeaan osuneesta vastauksesta osapisteitä. Joissakin pubeissa käytäntönä on järjestää visan loppupuolella niin sanottu kirikierros tai bonuskierros, jolla oikeasta vastauksesta saa tavanomaisen yhden sijasta kaksi pistettä mutta väärästä vastauksesta menettää pisteen tai kaksi, kun tavallisesti väärästä vastauksesta ei rangaista.
Pubivisan kulku > Joukkueet

Kilpailun vetäjä voi rajoittaa visaan osallistuvien joukkueiden maksimikokoa mutta on myös visoja, joissa joukkueen kokoa ei ole rajoitettu. Joukkueiden kokoonpanoa ja nimeä voi vaihdella samankin pubin eri visojen välillä. Joissain pubeissa järjestetään pidempikestoisia (yksi kuukausi, puoli vuotta, jne.) sarjoja, joissa menestyminen vaatii saman joukkuenimen käyttämistä koko sarjan ajan.
Pubivisan kulku > Palkinnot

Tavallisesti visan palkintona on juomaa, yleensä olutta, joka useimmiten on nautittava saman illan aikana. Joissain paikoissa jaetaan vielä lohdutuspalkinto arvonnalla. Palkinnot voivat olla myös konserttilippuja, majoituspalkintoja tai erikoisempia juomia.
Pizzaleikkuri

Pizzaleikkuri
Pizzaleikkuri on pizzan tai muiden paloiksi jaettavien ruoka-annosten leikkaamiseen tarkoitettu työkalu. Yleisimmässä mallissa on varteen akseloitu pyöreä, pyörivä ja sileäreunainen terä.
Pizzaleikkurin kaltainen pyöreällä rullaterällä varustettu väline patentoitiin ensimmäisen kerran vuonna 1892. Alkuperäisessä patenttihakemuksessa mainittu nimi "roller knife for trimming wallpaper" eli "rullaveitsi tapetin leikkaamiseen" kuitenkin viittaa siihen, että leikkuri on alun perin tarkoitettu tapetoinnissa käytettäväksi työkaluksi. Ilmeisesti väline on otettu käyttöön pizzan leikkuuvälineenä vasta myöhemmin.
Aiheesta muualla

Kuvia tai muita tiedostoja aiheesta pizzaleikkuri Wikimedia Commonsissa
Porkkanakeitto

Porkkanavelliä ja leipää
Porkkanavelliä
Porkkanakeitto on keitto, jossa pääasiallisena ainesosana on porkkana.
Keittoon voidaan lisätä myös valkosipulia, sipulia, salottisipulia ja perunaa tai muita juureksia.
Aiheesta muualla

Kuvia tai muita tiedostoja aiheesta Porkkanakeitto Wikimedia Commonsissa
Pitkätalo

Vietnamissa sijaitseva pitkätalo
Pitkätalo on eri puolilla maailmaa muinoin ja myöhemminkin käytössä ollut pitkänomainen talotyyppi. Pitkätaloja on rakennettu Euroopassa, Aasiassa ja joillakin Pohjois-Amerikan intiaanialueilla. Pitkätaloissa asui useampi perhekunta samassa rakennuksessa. Samoissa taloissa asuivat sekä ihmiset että kotieläimet.
Pitkätaloja eri puolilla maailmaa

Esimerkiksi Norjasta on löydetty arkeologisissa kaivauksissa pronssi- ja rautakaudelta peräisin olevia pitkätalojen jäänteitä. Ne ovat olleet 40–80 metriä pitkiä.
Irokeesit rakensivat pitkätaloja Ontariossa ja New Yorkissa. Nimitys pitkätalo tuli siitä, että talon pituus oli suurempi kuin leveys. Taloissa oli molemmissa päissä oviaukot, jotka voitiin peittää talvella nahoilla, eikä ikkunoita ollut ollenkaan. Myös huronit rakensivat vastaavia taloja. Rakennusmateriaalina he käyttivät puunrunkoja ja päällystivät talot jalavankuorilla. Suurimmillaan heidän talonsa saattoivat olla 30 metriä pitkiä, kahdeksan metriä leveitä ja kuusi metriä korkeita.
Aiheesta muualla

Inside Austronesian Houses: Perspectives on Domestic Designs for Living (Australian National University)
Rekonstruoitu viikinkiajan talo Norjassa.
Irokeesien pitkätalo.
Preemraff Lysekil

Preemraff Lysekilin teollisuussataman sijainti
Preemraff Lysekil (ruots. Preem Raffinaderi AB Preemraff) on Ruotsin suurin öljynjalostamo, joka sijaitsee maan lounaisosissa Lysekilin kunnassa. Öljy-yhtiö Preemin omistama jalostamo sijaitsee syvän ja navigointiin sopivan Bjofjordenin rannalla linnuntietä noin kahdeksan kilometriä Lysekilin kuntakeskuksen pohjoispuolella. Jalostamon on lupa jalostaa enintään 11,4 miljoonaa tonnia öljytuotteita vuodessa ja se pyrkii lähelle tätä tavoitetta.
Tankkeri Preemraff Lysekilin öljylaiturissa
Aluksia Preemraff Lysekilin öljytuotteiden vientilaiturissa
Preemraff-öljynjylostamo Lysekilissä